CELEX: 62021TN0201
Language: et
Date: 2021-04-06 00:00:00
Title: Kohtuasi T-201/21: 6. aprillil 2021 esitatud hagi – Covington & Burling ja Van Vooren versus komisjon

7.6.2021   
            
            
               ET
            
            
               Euroopa Liidu Teataja
            
            
               C 217/62
            
         
      6. aprillil 2021 esitatud hagi – Covington & Burling ja Van Vooren versus komisjon
      (Kohtuasi T-201/21)
      (2021/C 217/78)
      Kohtumenetluse keel: inglise
      
         Pooled
      
      
         Hagejad: Covington & Burling (Saint-Josse-ten-Noode, Belgia) ja Bart Van Vooren (Meise, Belgia) (esindaja: advokaat P. Diaz Gavier)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 12. märtsi 2021. aasta otsus, millega keeldutakse võimaldamast hagejal tutvuda taotletud dokumentidega (1) vastavalt läbipaistvuse määrusele;
               
            
                  —
               
               
                  kohustada komisjoni lubada viivitamatult tutvuda taotletud dokumentidega;
               
            
                  —
               
               
                  mõista Covingtoni õigusabikulud ja muud selle kohtuasjaga seotud kulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  —
               
               
                  Esimene väide, et komisjon tugines vääralt läbipaistvuse määruse (2) artikli 4 lõike 3 teisele taandele selleks, et põhjendada enda keeldumist lubada taotletud dokumentidega tutvuda.
               
            
                  —
               
               
                  Teine väide, et isegi kui läbipaistvuse määruse artikli 4 lõike 3 teine taane või mõni teine selle määruse artikli 4 alus oleks kohaldatav, ei selgitanud komisjon, kuidas taotletud dokumendid vastavad nõuetele.
               
            
                  —
               
               
                  Kolmas väide, et komisjon tegi vea, kui ta tugines komiteemenetluse määrusele (3) selleks, et põhjendada oma keeldumist võimaldada taotletud dokumentidega tutvuda.
               
            
                  —
               
               
                  Neljas väide, et komisjon tegi vea, kui ta tugines oma keeldumise põhjendamisel komiteede töökorra standardeeskirjadele;
               
            
                  —
               
               
                  Viies väide, et vaidlustatud otsusega rikutakse üldiseid läbipaistvuse põhimõtteid ja õõnestatakse rakendusaktide demokraatlikku legitiimsust.
               
            
         (1)  Märkus: Taotletud dokumendid puudutavad komiteemenetlust ja eelkõige dokumente, mis käsitlevad teatavate liikmesriikide hääletamist seoses komisjoni määruse eelnõuga, millega muudetakse Euroopa Parlamendi ja nõukogu määruse (EÜ) nr 1925/2006 III lisa seoses hüdroksüantratseeni derivaate sisaldavate botaaniliste liikidega.
      
         (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, ELT eriväljaanne 01/03, lk 331).
      
         (3)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT 2011, L 55, lk 13).